ΑΠΌΦΑΣΗ ΤΗΣ ΕΠΙΤΡΟΠΉΣ της 20ής Ιουνίου 2008 για την τροποποίηση του προσαρτήματος του παραρτήματος VI της πράξης προσχώρησης της Βουλγαρίας και της Ρουμανίας όσον αφορά ορισμένες εγκαταστάσεις μεταποίησης γάλακτος στη Βουλγαρία [κοινοποιηθείσα υπό τον αριθμό Ε(2008) 2775] (Κείμενο που παρουσιάζει ενδιαφέρον για τον ΕΟΧ) (2008/547/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την πράξη προσχώρησης της Βουλγαρίας και της Ρουμανίας, και ιδίως το παράρτημα VI κεφάλαιο 4 τμήμα Β στοιχείο στ) πρώτο εδάφιο, Εκτιμώντας τα ακόλουθα: (1) Με την πράξη προσχώρησης της Βουλγαρίας και της Ρουμανίας, χορηγήθηκαν στη Βουλγαρία μεταβατικές περίοδοι για τη συμμόρφωση ορισμένων εγκαταστάσεων μεταποίησης γάλακτος προς τις απαιτήσεις του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1). (2) Το προσάρτημα του παραρτήματος VI της πράξης προσχώρησης τροποποιήθηκε με τις αποφάσεις της Επιτροπής 2007/26/ΕΚ (2), 2007/689/ΕΚ (3), 2008/209/ΕΚ (4) και 2008/331/ΕΚ (5). (3) Η Βουλγαρία έχει προσκομίσει εγγυήσεις ότι μία εγκατάσταση μεταποίησης γάλακτος έχει ολοκληρώσει τη διαδικασία αναβάθμισής της και συμμορφώνεται πλέον πλήρως με την κοινοτική νομοθεσία. Αυτή η εγκατάσταση επιτρέπεται να λάβει και να επεξεργαστεί νωπό γάλα που δεν πληροί τις προδιαγραφές. Συνεπώς, η εγκατάσταση αυτή πρέπει να περιληφθεί στον κατάλογο που παρατίθεται στο κεφάλαιο Ι του προσαρτήματος του παραρτήματος VI. (4) Το προσάρτημα του παραρτήματος VI της πράξης προσχώρησης της Βουλγαρίας και της Ρουμανίας πρέπει, επομένως, να τροποποιηθεί αναλόγως. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο κεφάλαιο Ι του προσαρτήματος του παραρτήματος VΙ της πράξης προσχώρησης της Βουλγαρίας και της Ρουμανίας προστίθεται η ακόλουθη καταχώριση: «1. BG 1312002 “Milk Grup” EOOD s. Yunacite». Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 20 Ιουνίου 2008.

[Source: multi_eurlex | Tokens: 1936]